નવી દિલ્હીઃ લોકસભામાં TMC સાંસદોએ બંગાળમાં સેનાના બંદોબસ્તનો મુદ્દો ઉઠાવ્યો હતો. જેનો જવાબ રક્ષામંત્રી મનોહર પર્રિકરે આપ્યો હતો તેમણે કહ્યું હતું કે સેનાને રાજનીતિ સાથે જોડવામાં ન આવે. આ એક નિયમીત અભ્યાસ હતો. તેને ખોટો મુદ્દો બનાવવામાં ન આવે. પર્રિકરે વધુમાં જણાવ્યું હતું કે પોલીસ સાથે મળીને સેનાએ આ અભ્યાસ કર્યો હતો. આ રીતનો અભ્યાસ 19 અને 21 નવેમ્બર વર્ષ 2015માં પણ થયો હતો. પર્રિકરે જણાવ્યું છે કે મમતા દ્વારા સેના પર લગાવવામાં આવેલ આરોપ ખૂબ જ દુઃખદાયી છે. આ મુદ્દો રાજનીતિક હતાશાને કારણે ઉઠાવવામાં આવ્યો છે.